钦定古今图书集成/明伦汇编/氏族典/第304卷 > 《廖用贤尚友录》 > 庄𫏋
## 钦定古今图书集成/明伦汇编/氏族典/第304卷 > 《廖用贤尚友录》 > 庄𫏋

按《史记·西南夷传》：“楚威王时，使将军庄𫏋将兵循江
上，略巴蜀黔中以西。庄𫏋者，故楚庄王苗裔也。𫏋至
滇池，地方三百里，旁平地肥饶数千里，以兵威定属
楚。欲归报，会秦击夺楚巴、黔中郡，道塞不通，因还以
其众王滇，变服从其俗以长之。”